Nedenfor nasjonalparkgrensa er dalen bred og flat, med unntak av en rundt to kilometer lang strekning nedstrøms fra Bjørnneset, hvor elva går gjennom ei trang kløft. Det ligger gårdsbruk langs dalen over stort sett hele den nederste strekningen. Fv354 følger østsida av dalføret, mens det går en kommunal vei langs vestsida. Tidligere var det skole og butikk i dalen, men disse er nå nedlagt.